आप बीबीसी या अलजजीरा ट्यून करें. एंकर सधे अंदाज में आपको खबर बताता है. ड्रामा-शो क्रिएट नहीं करता. और कुछ चैनलों को छोड़कर (NDTV-दूरदर्शन जैसे चैेनल) बाकी के अधिकांश चैनल प्राइम टाइम में टीआरपी रोमांस की ही कोशिश करते हैं और ये सिलसिला लगातार चला जा रहा है. जो नए पत्रकार वहां जाते हैं, माहौल को देखकर वो भी यही सीख लेते हैं और पूरी टीआरपी-बाज टीम तैयार होती रहती है. उस पे तुर्रा ये कि सम्पादक सारा दोष जनता पर मढ़ देता है कि —जी, हम क्या करें, पब्लिक तो यही देखना चाहती है. अरे भाई, जरा बताइएगा कि आपने कौन से प्रोग्राम को चलाने से पहले जनता की रायशुमारी की थी, फिर दोष पब्लिक के मत्थे क्यों?? जब आपका टीआरपी मीटर वाला सिस्टम ठीक नहीं है, तो इसे ठीक करवाइए ना. मासूम जनता के सिर पर ठीकरा क्यों फोड़ रहे हैं?